ประเทศสโลวีเนีย

ประเทศในยุโรปกลาง
ระวังสับสนกับ ประเทศสโลวาเกีย
46°07′N 14°49′E﻿ / ﻿46.117°N 14.817°E﻿ / 46.117; 14.817
| สาธารณรัฐสโลวีเนีย Republika Slovenija (สโลวีเนีย) |
| --- | --- |
   ธงชาติ     ตราแผ่นดิน  
เพลงชาติ: ซเดราลิยีตซา 
ที่ตั้งของ ประเทศสโลวีเนีย  (เขียวเข้ม)– ในยุโรป  (เขียว & เทาเข้ม) – ในสหภาพยุโรป  (เขียว)
เมืองหลวง และเมืองใหญ่สุด: ลูบลิยานา 46°03′N 14°30′E﻿ / ﻿46.050°N 14.500°E﻿ / 46.050; 14.500
ภาษาราชการ: สโลวีเนีย
: อิตาลี ฮังการี
กลุ่มชาติพันธุ์  (2002): 83.1% สโลวีน 2.0% เซิร์บ 1.8% โครแอต 1.6% บอสนีแอก 0.4% โรมานี 0.3% ฮังการี 0.1% อิตาลี 2.2% อื่น ๆ 8.9% ไม่ระบุ
ศาสนา  (2018): 77.8% คริสต์ —73.4% โรมันคาทอลิก —3.7% ออร์ทอดอกซ์ —0.7% คริสต์นิกายอื่น ๆ 18.3% ไม่มี 3.9% อื่น ๆ
การปกครอง: รัฐเดี่ยว สาธารณรัฐระบบรัฐสภา

• ประธานาธิบดี : นาตาชา ปีตส์ มูซาร์
• นายกรัฐมนตรี : โรเบิร์ต โดฟ
 
สภานิติบัญญัติ: รัฐสภา
• สภาสูง: สภาแห่งชาติ
• สภาล่าง: สมัชชาแห่งชาติ
ก่อตั้ง

• รัฐสโลวีนโครแอต และเซิร์บ : 29 ตุลาคม ค.ศ. 1918
• ราชอาณาจักรเซิร์บ โครแอต และสโลวีน : 1 ธันวาคม ค.ศ. 1918
• คณะกรรมการปลดปล่อยแห่งชาติสโลวีน : 19 กุมภาพันธ์ ค.ศ. 1944
• สหพันธ์สาธารณรัฐสังคมนิยมยูโกสลาเวีย : 29 พฤศจิกายน ค.ศ. 1945
• เอกราชจาก ยูโกสลาเวีย : 25 มิถุนายน ค.ศ. 1991
• ลงนาม ข้อตกลง Brioni : 7 กรกฎาคม ค.ศ. 1991
• นำรัฐธรรมนูญฉบับปัจจุบันมาใช้ : 23 ธันวาคม ค.ศ. 1991
• เข้าเป็นสมาชิกสหประชาชาติ : 22 พฤษภาคม ค.ศ. 1992
• เข้าร่วม สหภาพยุโรป : 1 พฤษภาคม ค.ศ. 2004
 
พื้นที่
• รวม: 20,271 ตารางกิโลเมตร (7,827 ตารางไมล์) (150th)
• แหล่งน้ำ (%): 0.7
ประชากร
• 2021 ประมาณ:  2,108,708 (อันดับที่ 147)
• สำมะโนประชากร 2002: 1,964,036
• ความหนาแน่น: 103 ต่อตารางกิโลเมตร (266.8 ต่อตารางไมล์) (อันดับที่ 106)
จีดีพี (อำนาจซื้อ) : 2022 (ประมาณ)
• รวม: 97.7 พันล้านดอลลาร์สหรัฐ (อันดับที่ 93)
• ต่อหัว:  46,281 ดอลลาร์สหรัฐ (อันดับที่ 37)
จีดีพี (ราคาตลาด) : 2022 (ประมาณ)
• รวม: 65.5 พันล้านดอลลาร์สหรัฐ (อันดับที่ 80)
• ต่อหัว:  31,026 ดอลลาร์สหรัฐ (อันดับที่ 36)
จีนี (2020):  23.5 ต่ำ
เอชดีไอ (2019):  0.917 สูงมาก · 22nd
สกุลเงิน: Euro (€) (EUR)
เขตเวลา: UTC+1 (เวลายุโรปกลาง)
• ฤดูร้อน (เวลาออมแสง): UTC+2 (เวลาออมแสงยุโรปกลาง)
รูปแบบวันที่: วว. ดด. ปปปป (ค.ศ.)
ขับรถด้าน: ขวามือ
รหัสโทรศัพท์: +386
รหัส ISO 3166: SI
โดเมนบนสุด: .si
เว็บไซต์ www.slovenia.si
 ↑  ในบางเทศบาลมีภาษาฮังการีและอิตาลีเป็นภาษาร่วมทางการ  ↑  และ .eu ในฐานะรัฐสมาชิกสหภาพยุโรป 
ประเทศสโลวีเนีย (อังกฤษ: Slovenia; สโลวีเนีย: Slovenija, [slɔˈʋèːnija]) หรือชื่อทางการคือ สาธารณรัฐสโลวีเนีย (อังกฤษ: Republic of Slovenia; สโลวีเนีย: Republika Slovenijaไฟล์:Sl-Republika Slovenija.oga, อักษรย่อ: RS) เป็นประเทศที่ตั้งอยู่ในยุโรปกลาง ซึ่งเป็นเส้นทางการค้าและแหล่งวัฒนธรรมหลักของทวีปยุโรป มีอาณาเขตทางตะวันตกจรดอิตาลี ทางตะวันตกเฉียงใต้จรดทะเลเอเดรียติก ทางใต้และตะวันออกจรดโครเอเชีย ทางตะวันออกเฉียงเหนือจรดฮังการีและทางเหนือจรดออสเตรีย มีพื้นที่ประมาณ 20,273 ตารางกิโลเมตรและมีประชากร  2.06 ล้านคน สโลวีเนียเป็นสาธารณรัฐระบบรัฐสภา และเป็นสมาชิกของสหประชาชาติ สหภาพยุโรปและเนโท เมืองหลวงและเมืองใหญ่สุดคือลูบลิยานา
พื้นที่ส่วนใหญ่ของสโลวีเนียเป็นภูเขาและมีลักษณะอากาศแบบภูมิอากาศภาคพื้นทวีปหลัก ยกเว้นภูมิภาคชายฝั่งจะมีภูมิอากาศแบบเมดิเตอร์เรเนียนและภูมิภาคตะวันตกเฉียงเหนือซึ่งมีภูมิอากาศแบบเทือกเขาแอลป์ นอกจากนี้ไดนาริกแอลป์และที่ราบพันโนเนียก็พอได้ในสโลวีเนียเช่นกัน สโลวีเนียเป็นหนึ่งประเทศที่มีความหลากหลายทางชีวภาพเป็นหนึ่งในพื้นที่ที่มีแหล่งน้ำอุดมสมบูรณ์มากในยุโรป ทั้งแม่น้ำจำนวนมาก ชั้นหินอุ้มน้ำและแหล่งธารน้ำใต้ดิน สโลวีเรียมีป่าปกคลุมมากกว่าครึ่งหนึ่งของประเทศ ส่วนการตั้งถิ่นฐานของประชากรก็จะกระจักกระจายกันไป
ประวัติศาสตร์สโลวีเนียได้รับทั้งวัฒนธรรมและภาษาจากสลาวิกตะวันตก สลาวิกใต้ เจอร์แมนิก โรมานซ์และฮังกาเรียน ถึงแม้ประชากรในประเทศจะไม่ได้เป็นเอกพันธุ์เดียวกันแต่ส่วนใหญ่เป็นชาวสโลวีน ภาษาสโลวีเนียซึ่งเป็นภาษาหนึ่งในกลุ่มภาษาสลาวิกใต้เป็นภาษาราชการของประเทศ ประชากรส่วนใหญ่ในประเทศไม่นับถือศาสนาอย่างแท้จริง แต่วัฒนธรรมและเอกลักษณ์ของประเทศได้รับอิทธิพลจากโรมันคาทอลิกและลูเทอแรน เศรษฐกิจของประเทศสโลเวเนียเป็นแบบเปิดขนาดเล็กและเป็นอุตสาหกรรมมุ่งการส่งออก ที่ได้รับอิทธิพลจากต่างประเทศ และได้รับผลกระทบอย่างรุนแรงจากวิกฤติหนี้สาธารณะยุโรปที่เริ่มช่วงปลายยุค 2000 เศรษฐกิจหลักคืออุตสาหกรรมบริการตามด้วยอุตสาหกรรมและอุตสาหกรรมการก่อสร้าง
ในอดีตพื้นที่ของสโลเวเนียเป็นส่วนหนึ่งของรัฐที่แตกต่างกันหลายแห่งทั้งจักรวรรดิโรมัน จักรวรรดิไบแซนไทน์ จักรวรรดิการอแล็งเฌียง จักรวรรดิโรมันอันศักดิ์สิทธิ์และจักรวรรดิโรมันอันศักดิ์สิทธิ์ที่ปกครองโดยราชวงศ์ฮาพส์บวร์ค สาธารณรัฐเวนิส จังหวัดอิลลิเรียของนโปเลียนที่ 1ที่ปกครองโดยฝรั่งเศส จักรวรรดิออสเตรียและจักรวรรดิออสเตรีย-ฮังการี ในเดือนตุลาคม พ.ศ. 2461 ประชาชนชาวสโลวีนตัดสินใจก่อตั้งรัฐแห่งชาวสโลวีน โครแอต และเซิร์บ เดือนธันวาคม พ.ศ. 2461 รัฐแห่งชาวสโลวีน โครแอต และเซิร์บรวมตัวกับราชอาณาจักรเซอร์เบียกลายเป็นราชอาณาจักรแห่งชาวเซิร์บ โครแอต และสโลวีน (ภายหลังเปลี่ยนชื่อเป็นราชอาณาจักรยูโกสลาเวียใน พ.ศ. 2472) ช่วนระหว่างสงครามโลกครั้งที่สอง สโลวีเนียถูกยึดครอบครองและผนวกโดยเยอรมนี อิตาลีและฮังการีและพื้นที่เล็ก ๆ อยู่ในการปกครองของรัฐเอกราชโครเอเชียที่เป็นรัฐหุ่นเชิดของนาซีเยอรมนี หลังจากนั้นสโลวีเนียเป็นหนึ่งในสมาชิกผู้ก่อตั้งสหพันธ์สาธารณรัฐประชาชนยูโกสลาเวียภายหลังเปลี่ยนชื่อเป็นสหพันธ์สาธารณรัฐสังคมนิยมยูโกสลาเวียซึ่งเป็นรัฐคอมมิวนิสต์ประเทศเดียวในกลุ่มตะวันออกซึ่งไม่เคยเป็นส่วนหนึ่งของกติกาสัญญาวอร์ซอ ในเดือนมิถุนายน พ.ศ. 2534 หลังจากมีการเปิดประชาธิปไตยแบบมีผู้แทนอันเป็นระบบพรรคการเมืองหลายพรรค สโลวีเนียจึงแยกตัวจากยูโกสลาเวียและกลายเป็นประเทศเอกราช พ.ศ. 2547 สโลวีเนียได้เข้าร่วมกับเข้าเนโทและสหภาพยุโรป ใน พ.ศ. 2550 สโลวีเนียกลายเป็นประเทศยุคหลังคอมมิวนิสต์ประเทศแรกที่เข้าร่วมกับยูโรโซน และใน พ.ศ. 2553 ได้เข้าร่วมโออีซีดีอันเป็นองค์กรระหว่างประเทศของกลุ่มประเทศที่พัฒนาแล้ว